„În ultimii 6 ani au fost peste 288.000 de plângeri pentru violenţă domestică şi violuri în cuplu. Peste 100.000 de fapte de violenţă domestică sesizate numai pentru anul trecut … Iar statistica pe anul în curs ne arată că situaţia rămâne gravă. În primele 3 luni din 2024, numărul faptelor penale în domeniul violenţei domestice a crescut cu 2,4%, faţă de primele 3 luni ale anului trecut, de la 13.307 la 13.628. Din totalul victimelor infracţiunilor de violenţă domestică, 2.507 sunt bărbaţi, 9.641 femei, iar 2.262 minori”, a afirmat Alina Gorghiu, într-un mesaj video postat, luni, pe pagina de Facebook a Ministerului Justiţiei.
Liberala a atras atenția asupra faptului că, potrivit unui studiu realizat anul acesta de Salvaţi Copiii, unul din zece copii mărturiseşte că este victima acestei forme de violenţă.